stanford-oval/wikipedia huggingface dataset:
חוק המלחמה בשחיתות (רוסיה)
תוכן

החוק קובע את העקרונות הבסיסיים למאבק בשחיתות, כמו גם את היסודות הארגוניים והמשפטיים למניעה ולמאבק בה.
השחיתות עצמה נקבעת על ידי רישום מעשים לא חוקיים, המאופיינים כשחיתות - השימוש הבלתי חוקי של האדם בעמדתו הרשמית בניגוד לאינטרסים הלגיטימיים של החברה והמדינה להשגת רווח, או מתן הטבות כאלה לאדם מסוים על ידי אנשים אחרים שלא כדין.
בין אמצעי המניעה המעוגנים בחוק: ביטול איסורים ומגבלות בלתי מוצדקות, במיוחד בתחום הפעילות הכלכלית; העלאת השכר והערבויות החברתיות לעובדי המדינה והעירייה; יצירת מנגנונים של שליטה ציבורית על עבודתם של גופים ממשלתיים; תעמולה נגד שחיתות; הבטחת עצמאות התקשורת; דרישות מחמירות יותר לעובדי מדינה.
על עובד המדינה להודיע למעבידו, לפרקליטות או לגופי מדינה אחרים על כל מקרים של קבלת שוחד. בנוסף, נדרשו עובדי מדינה להכריז לא רק על הכנסותיהם ורכושם (רשימת ההכנסות והרכוש המוצהרים הורחבה), אלא גם את הכנסותיהם ורכושם של בני זוגם וילדיהם הקטינים. עובדי מדינה המחזיקים בניירות ערך, מניות (הון, מניות בהון מורשה (מניות משותפות) של ארגונים), זאת כדי למנוע ניגוד עניינים ועליהם להעביר אותם לניהול אמון.
ראו גם

שחיתות
הערות שוליים

↑  Дмитрий Медведев внёс на рассмотрение в Госдуму пакет законопроектов о противодействии коррупции.
↑  Госдума приняла закон "О противодействии коррупции".
↑  "Президент России подписал закон "О противодействии коррупции"". אורכב מ-המקור ב-2009-04-17. נבדק ב-2014-12-23.
חפ"ק

חפ"ק (חדר פיקוד קדמי או חבורת פיקוד קדמית) הוא נציגות של המפקדה הממונה (הדרג המדיני, הצבאי או של כוחות ההצלה) במצבי חירום באזור המתרחש. נציגות זו שואבת את סמכותה מהמפקדה הממונה והיא לכן בעלת סמכות על הכוחות השונים הפועלים בשטח, בלי צורך בתקשורת עם המפקדה עצמה.
החפ"ק מורכב לרוב ממפקד אחד או יותר הנשלחים מהמפקדה, וזאת על מנת להמעיט את הצורך בתקשורת עם העורף האיטית והחשופה יותר. החפ"ק הוא בבסיסו יחידה המוקמת אד הוק, שהמאיישים אותה משתנים ממקרה למקרה. במקרים שהפעילות של החפ"ק מתמשכת, מוקמת בעקבות כך יחידה קבועה (כמו הגיס שהוקם על בסיס חפ"ק פיקוד צפון בעקבות מלחמת יום כיפור).
הערות שוליים

↑  המונח הפך למילה עצמאית שאינה תלויה בראשי התיבות.
ערך זה הוא קצרמרבנושא צבא. אתם מוזמנים לתרום לוויקיפדיה ו.
חסידות חלם

ערך זה עוסק בחסידות מיסודו של רבי יוסף קעזיס. אם התכוונתם למשמעות אחרת, ראו .
חסידות חלם היא חסידות פולנית. מייסדה היה רבי יוסף קעזיס.
תולדות החסידות

רבי יוסף קעזיס, בן הרב מרדכי היה תלמידו של החוזה מלובלין. היה מיוחס בן אחר בן עד הב"ח וכן היה מיוחס ל
"פנים מאירות". שימש כרב בלברטוב, יאנוב ובחלם. חתנו היה רבי חיים דב מיאנובה.
רבי אריה לייב, בנו של רבי יוסף, מילא את מקום אביו. רבי אריה לייב נולד בשנת תקס"ה, היה חתנו של רבי מאיר מאפטא בעל ה'אור לשמים'. בשנת תרי"א עבר מחלם לטומשוב שם שימש גם כרב. נסע לרבי ישראל מרוז'ין ולרבי שלום רוקח מבעלזא אף אחרי ששימש כאדמו"ר. היה עשיר גדול. נפטר בשנת תר"כ. בניו רבי יוסף ורבי ישראל שמואל מילאו את מקומו. חתניו היו אחיינו רבי יעקב יוסף רובין מגלגוב ורבי יעקב יצחק מבלנדוב, בנו של רבי חיים מאיר יחיאל השרף ממוגלניצא.
רבי ישראל שמואל, בנו של רבי אריה לייב, מילא את מקום אביו ברבנות ואדמו"רות טומשוב. דברי תורתו נדפסו בקונטרס 'בנין מנחם'. נפטר בצעירותו בי"ג באב תרכ"ט. בנו רבי מאיר יחיאל מילא את מקומו. חתנו היה רבי יהושע השיל מבאלחוב.
רבי מאיר יחיאל נולד בשנת תרי"א. בשנת תר"ל התמנה כאב"ד בסעלישץ. אחר פטירת אביו כיהן כאדמו"ר ורב בטומשוב אך לאחר תקופה קצרה עזב והחל לכהן ברבנות ואדמו"רות בחלם. בנו רבי ישראל שמואל מילא את מקומו. היה חתנו של רבי מרדכי טברסקי מלויאב. לפני מינויו לרב נרצח על ידי הנאצים.
רבי נחמן, בן נוסף של רבי ישראל שמואל כיהן אף הוא. היה רב בגרושקוב ולאחר מכן כיהן כמו"צ בטומשוב שם פתח בית מדרש עצמאי. נפטר בי"ב באלול תרפ"ח. בנו רבי אריה לייבוש מילא את מקומו בטומשוב. עם הכנסם של הנאצים לפולין נמלט לרוסיה שם נפטר.
רבי יהודה זונדל, בן רבי פנחס בן רבי אריה לייב שימש כאדמו"ר בלבוב. אמו התחתנה בשנית עם רבי אורי מסאמבור שחינכו ומינהו לאדמו"ר. נרצח בשואה בלבוב.
חמסיאן

חמסיאן (טיגראינית: ሓማሴን) מחוז היסטורי של האימפריה האתיופית. חמסיאן היא למעשה כל האזור הסובב כיום את בירת אריתריאה, אסמרה. רוב תושבי האזור הם תגרים נוצרים.
האזכור הראשון של האזור הוא מהמאה ה-25 לפנה"ס כחלק מארץ פונט ונזכר בשם "אמסו", אך ישנם חילוקי דעות בדבר הזיהוי של מחוז זה. המסורת האתיופית מהכברה נגסט גורסת שזהו האזור שנולד בו מנליק לאחר שמלכת שבא חזרה מביקורה אצל שלמה המלך. האזכור הכתוב הראשון הוא מהמאה ה-9 לפנה"ס ולאחר מכן במאה ה-4 בכתובות של הקיסר אזנה בשם "חמסם". במהלך ימי הביניים המוקדמים האזור היה חלק ממדיר בהר ולאחר מכן מדינה כמעט עצמאית בזמן תקופת השופטים האתיופית והייתה ידועה מג'יימס ברוס בשם "רפובליקת חמסיאן", לאחר מכן האזור שוב נהפך לחלק מאתיופיה אחרי כיבוש האזור על ידי הקיסר יוהנס הרביעי כחלק מאזור שלטונו של אלולה אנגדה ממצרים. כאשר נחתם הסכם אוצ'ילי בין האתיופים לאיטלקים האזור נהפך לחלק מקולונית אריתריאה.
הערות שוליים

↑  כברה נגסט, פרק 30
↑  מקרה המתאורך למאה ה-10 לפנה"ס.
↑  Wolbert Smidt, "Ḥamasen" ,Encyclopaedia Aethiopica: D-Ha
חיות הפלא והיכן למצוא אותן

ערך זה עוסק בספר שיצא ב 2001. אם התכוונתם לסרט המבוסס על הספר, ראו .
| --- | --- |

 מידע כללי
 מאת:  ג'יי קיי רולינג 
 שפת המקור:  אנגלית
 סוגה:  פנטזיה
 נושא:  הארי פוטר - יצורים, beast species in the Harry Potter universe 
 הוצאה
 מקום הוצאה:  הממלכה המאוחדת 
 תאריך הוצאה:  2001 
 מספר עמודים:  73
 הוצאה בעברית
 הוצאה:  הוצאת ידיעות אחרונות
 תאריך:  2003
 תרגום:  גילי בר-הלל
 סדרה
 ספר קודם:  מעשיות בידל הפייטן 
 הספר הבא:  קווידיץ' בראי הדורות 
 
חיות הפלא והיכן למצוא אותן (באנגלית: Fantastic Beasts and Where to Find Them) הוא ספר לימוד בבית הספר הוגוורטס לכישוף ולקוסמות בסדרת ספרי "הארי פוטר" מאת ג'יי קיי רולינג. לימים יצא הספר לאור בעולם האמיתי כחלק מסדרה בת של סדרת הספרים.
ספר הלימוד

חיות הפלא והיכן למצוא אותן הוא ספר לימוד במאגיזואולוגיה (המקבילה לזואולוגיה בעולם הקוסמים) של תלמידי הוגוורטס. הספר מסביר על חיות הפלא בעולם הקוסמים וכולל גם מדריך זואולוגי.
את הספר כתב לכאורה החוקר ניוט סלמנדרה (במקור: Newt Scamander, "ניוט סְקַמָנְדֵר").
סדר הפרקים:
על המחבר
הקדמה מאת אלבוס דמבלדור
מבוא:
על הספר
כיצד מוגדרת חיית פלא
היסטוריה קצרה של גילויי מודעות מצד מוגלגים לקיומן של חיות הפלא
חיות הפלא במסתור
מדוע חשובה המאגיזואולוגיה?
סולם הדירוג של משרד הקסמים
חיות הפלא מא' ועד ת'
מבין החיות המוזכרות: עוף החול, הדוקסי, הלשלוש. היפוגריף, אקרומנטולה, חדי קרן
הספר כמוצר מסחרי

בעקבות ההצלחה של סדרת "הארי פוטר" יצאו שלושה ספרונים על פי הסדרה, אשר "חיות הפלא" הוא אחד מהם. ספרים אלה אינם מקדמים את העלילה אך מספקים רקע על עולם הקוסמים. ספר דומה יצא גם על תולדות הקווידיץ' - משחק הספורט הפופולרי ביותר בקרב הקוסמים - בשם "קווידיץ' בראי הדורות", המוצג כספר מספריית הוגוורטס.
הספר הופץ על ידי חברת "קומיק רליף", שהתחייבה לתרום 80% מהרווחים למדינות נחשלות שמצבן הכלכלי רע. הספר מלווה בהערות הכתובות לכאורה בכתב ידם של הארי פוטר, רון ויזלי והרמיוני גריינג'ר.
ב-12 בספטמבר 2013 הוכרז שכותבת הספר, ג'יי קיי רולינג, הסכימה לעסקה עם אולפני האחים וורנר, שייצרו סרט חדש המתקיים בעולם של הוגוורטס, תוך כדי שימוש בשמו של הספר, ובדמותו של ניוט סלמנדרה. הסרט יצא לאקרנים בנובמבר 2016. הסרט הפך להיות הראשון מתוך חמישה סרטים מתוכננים, אשר עוסקים במלחמה של עולם הקוסמים בגרינדלוולד (הקוסם המרושע שדמבלדור הביס) ב-14 במרץ 2017 יצאה לאור מהדורה חדשה של הספר עם שישה יצורים חדשים ועם ההקדמה מאת ניוט סלמנדרה. מהדורה זו היא לכאורה עותק חדש מאחר שלא כלולות בה הערות בכתב יד כלשהן. הכנסות ממהדורה זו מותרמות לחברת "לומוס" בנוסף ל"קומיק רליף".
כריכת המהדורה השנייה של הספר
טופולב Tu-134

טופולב Tu-134 (קוד דיווח נאט"ו: Crusty) הוא מטוס נוסעים דו-מנועי מתוצרת ברית המועצות. זהו אחד ממטוסי הנוסעים שהיו נפוצים ביותר במדינות ברית ורשה, אולם השימוש בו דועך בשל הגבלות על עוצמת הרעש בשדות התעופה.
לאחר שחברת "סוד אוויאסיון" הצרפתית חשפה את הקרוול, שבו השתמשו לראשונה בשני מנועים בתוך מכלים בחלק האחורי של גוף המטוס, הזדרזו יצרני מטוסים אחרים להשתמש בתכנון חדשני זה. יתרונו של עיצוב זה הוא בזרימת אוויר חלקה על הכנף מבלי שפתח הפליטה ומכל המנוע יפריעו. כמו כן, עיצוב זה מפחית את הרעש בתא הנוסעים. אולם עיצוב זה חייב מחשבה עמוקה על סוגיית מרכז הכובד ביחס למרכז המטוס (אשר נמצא באזור הכנף). מייצבי הגובה הועלו לראש מייצב הכיוון, כדי לפנות מקום למנועים, מה שחייב את חיזוק המייצב, והוסיף למשקל המטוס בחלקו האחורי.
מנהיג ברית המועצות ניקיטה חרושצ'וב ביקר בשנת 1960 בצרפת, והתרשם עד מאוד מתא הנוסעים השקט של הקאראוול, וב-1 באוגוסט התקבלה במשרד התכנון טופולב הוראה רשמית לייצר מטוס טופולב Tu-124 בתצורת מנועים דומה (אשר סומל Tu-124A). בשנת 1961 עדכנה חברת התעופה הלאומית אארופלוט את המפרט הדרוש כך שהמטוס יוכל לשאת יותר נוסעים ומטען.
האב טיפוס הראשון, שמספרו CCCP-45075, טס לראשונה ב-29 ביולי 1963. אולם מספר חודשים מאוחר יותר, ב-22 באוקטובר, התרסק מטוס BAC 1-11 בריטי, בעל עיצוב דומה, וכל אנשי צוותו נהרגו. המטוס הזדקר זמן קצר לאחר ההמראה והתרסק. מייצבי הגובה נלכדו במערבולת אשר נוצרה בשל זרם הפליטה מהמנועים, מה שמנע את האפשרות להיחלץ מההזדקרות. מהנדסי טופולב שינו את העיצוב בהתאם והגדילו את שטח מייצבי הגובה ב-30% כדי לשפר את יכולת השליטה. כמו כן, דרישות כושר הנשיאה של איירופלוט הצריכו ייצורו של מנוע סולובייב D-30 - מנוע טורבו-מניפה משופר. ב-20 בנובמבר קיבל המטוס את הסימול Tu-134 באופן רשמי.
המטוס בולט בכמה החלטות תכנון יוצאות דופן. כך למשל, הכנף משוכה לאחור בזווית של 35 מעלות, לעומת 25 - 28 מעלות במטוסים דומים שיוצרו במערב. במנועים של המטוסים הראשונים שיוצרו לא היו מהפכי דחף, ועל כן המטוס הוא אחד המטוסים הבודדים אשר משתמשים במצנחי עצירה בעת הנחיתה. רוב המיכשור האלקטרוני פעל על זרם ישר. במטוס, כמו גם במטוסי נוסעים סילוניים סובייטיים מוקדמים אחרים, ישנו חרטום שקוף, אשר מקורו בטופולב 16, וכני נסע שבהם הגלגלים מנופחים בלחץ נמוך כדי להיות מסוגל לנחות על מסלולים לא-סלולים.
טיסתו המסחרית הראשונה של המטוס נערכה בספטמבר 1967, ממוסקבה לעיר הקיט סוצ'י אשר לחופי הים השחור.
בשנת 1968 החלו לתכנן בחברת טופולב גרסה משופרת של המטוס. הגוף הוארך ב-2.1 מטר, כדי לשאת נוסעים נוספים, והוספה יחידת כוח עזר בזנב. למנועים נוספו מהפכי דחף במקום המצנח המסורבל. הדגם המשופר, שסומן Tu-134A טס לראשונה ב-22 באפריל 1969, ונכנס לשירות מסחרי ב-9 בנובמבר 1970.
בסך הכול יוצרו 852 מטוסים, והם נמצאים עדיין בשימוש ברוסיה ובחבר המדינות, ובמדינות נוספות במזרח התיכון. כמה מטוסים הוסבו להיות מטוסי מנהלים מפוארים. חוקי הגבלת עוצמת הרעש בשדות התעופה גרמו להיעלמות המטוס משדות התעופה של אירופה, בשל מנועי ה-D-30 הרועשים שלו.
בעקבות התאונה בטיסה 9605 של רוסאייר שהתרחשה ב-20 ביוני 2011, דרש נשיא רוסיה דמיטרי מדבדב ממשרד התחבורה הרוסי לזרז הליכי קרקוע כל מטוסי הטופולב Tu-134 וקרקוע מוחלט שלהם עד 2012. עם זאת, קרקועם הסופי בוצע רק בשנת 2019.
הערות שוליים

↑  ב-52- מעלות: נוסעים ירדו לדחוף מטוס שקפא, באתר ynet, 26 בנובמבר 2014
| --- | --- |
בקרת זהויות :  NLI: 987007555900505171  LCCN: sh85138701
טים מקינרני

| --- | --- |

 לידה:  18 בספטמבר 1956 (בן 68) צ'ידל הולם, הממלכה המאוחדת 
 שם לידה:  Timothy L. McInnerny 
 מדינה:  הממלכה המאוחדת 
 תקופת הפעילות:  מ-1983
 מקום לימודים:  ודהאם קולג'  Marling School 
 פרופיל ב-IMDb
 
טים מקינרני (באנגלית: Tim McInnerny; נולד ב-18 בספטמבר 1956) הוא שחקן אנגלי. הוא מוכר מתפקידים רבים בטלוויזיה ובתיאטרון. בתחילת הקריירה שלו גילם את לורד פרסי פרסי ואת קפטן דרלינג בסדרת הטלוויזיה "הפתן השחור".
ביוגרפיה

מקינרני נולד בצ'ידל הולם שבצ'שייר. בן לוויליאם רונלד מקינרני ולמרי ג'ואן (שם נעורים גיבינס). הוא גדל בצ'ידל הולם ובעיר סטרוד שבגלוסטרשייר. למד בבית הספר מרלינג בסטרוד ובוודהאם קולג' באוניברסיטת אוקספורד.
אחד מתפקידיו הראשונים של מקינרני היה בתחילת שנות השמונים של המאה העשרים כלורד פרסי פרסי בעונה הראשונה של הסדרה הקומית "הפתן השחור". הוא גילם את אותה דמות גם בעונה השנייה, אך סירב להמשיך ולגלם את התפקיד בעונה הבאה כדי שלא יהיה מזוהה עם הדמות. עם זאת הופיע בתפקיד אורח בפרק אחד בעונה השלישית. בעונה הרביעית של "הפתן השחור" (Blackadder Goes Forth) חזר לסדרה בתפקיד אחר, קפטן קווין דרלינג, עוזרו הפחדן של ג'נרל מלצ'ט (בגילומו של סטיבן פריי), ושיחק לצדם של רואן אטקינסון וטוני רובינסון.
מקינרני הופיע בסרטי קולנוע שונים כמו "ות'רבי", "101 כלבים וגנבים" לצדו של יו לורי אחד משותפיו לסדרה "הפתן השחור", ובסרט "נוטינג היל" שכתב ריצ'רד קרטיס יוצר הסדרה "הפתן השחור". ב-1985 היה לו תפקיד קטן אך משמעותי בסדרת הטלוויזיה "Edge of Darkness" של ה-BBC, שבו גילם את טרי שילדס החבר של אמה קרייבן. ב-2011 השתתף מקינרני בסדרה "חוק וסדר: בריטניה" בתפקיד אב שהורשע לא בצדק ברצח בתו.
בנוסף להופעותיו בטלוויזיה מופיע מקינרני גם בתיאטרון. ב-1990 גילם את ד"ר פרנק נ'פורטר בהפקה של "מופע האימים של רוקי" בווסט אנד. בקיץ 2007 שיחק לצדו של אנתוני הופקינס במחזה "Pravda" מאת דייוויד הר. בקיץ 2007 גילם את דמותו של יאגו ב"אותלו" בתיאטרון "שייקספיר גלוב" בבנקסייד שבלונדון.
בין הופעותיו ברדיו אפשר למנות את תפקיד ג'פרי פייק במחזה "Habbakuk of Ice" מאת סטיב ווקר. ב-2004 גילם את אודיסאוס בעיבוד של סיימון ארמיטאג' ל"אודיסיאה" בהפקה של ה-BBC. ב-2010 גילם את הקיסר טיבריוס בעיבוד הרדיופוני לספר "אני, קלאודיוס".
ב-1989 כיכב מקינרני לצדה של קייט בוש בוידאו קליפ לשיר "This Woman's Work". הוא גם הופיע בווידאו קליפ של להקת וסטלייף לשיר "Uptown Girl" יחד עם רוברט בת'הרסט, קריספין בונהם-קרטר, יואן גריפית' וג'יימס וילבי. ב-2006 כיכב בסרט קצר בשם "One Day" שהוצג בפסטיבלי קולנוע בינלאומיים.
החל מ-2012 מקינרני הוא פטרון בפסטיבל הסרטים של נוריץ'.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1985 | ות'רבי | Wetherby | ג'ון מורגן |  |
| 1989 | אריק הוויקינג | Erik the Viking | סוון ברסרק |  |
| 1995 | ריצ'רד השלישי | Richard III | ויליאם קאטסבי |  |
| 1996 | 101 כלבים וגנבים | 101 Dalmatians | אלונזו |  |
| 1997 | סיפורי פיות | FairyTale: A True Story | ג'ון פרט |  |
| 1999 | הסוחר הנוכל | Rogue Trader | טוני הוז |  |
| 1999 | נוטינג היל | Notting Hill | מקס |  |
| 2000 | 102 כלבים וגנבים | 102 Dalmatians | אלונזו |  |
| 2001 | גם אני נפוליאון | The Emperor's New Clothes | ד"ר למברט |  |
| 2005 | קזנובה | Casanova |  |  |
| 2006 |  | Severance | ריצ'רד |  |
| 2007 |  | Save Angel Hope | בקמן |  |
| 2008 |  | The Devil's Whore | ג'וליפה |  |
| 2008 |  | Agent Crush | סרג'נט | דיבוב |
| 2010 |  | Black Death | הוב |  |
| 2011 | ג'וני אינגליש חוזר | Johnny English Reborn | פאטץ' קוואטרמיין |  |
| 2014 | סוכני העתיד | Automata | ורנון קונוויי |  |
| 2015 |  | Spooks: The Greater Good | אוליבר מייס |  |
| 2017 | היפופוטם | The Hippopotamus | רודי |  |
| 2018 |  | Sometimes Always Never | ארתור |  |
| 2019 | השמיים הם הגבול | The Aeronauts | ג'ורג' בידל איירי |  |
| 2019 | הנסיכה איימי | Princess Emmy | גרגוריוס | דיבוב |
| 2020 | ילדי וינדרמיר | The Windermere Children | לאונרד מונטיפיור |  |
| 2024 |  | The End |  |  |
| TBA |  | Banking on Mr. Toad | ד"ר קיריל אוונס |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1983 | הפתן השחור | The Black Adder | לורד פרסי פרסי |  |
| 1984 | הרפתקאות שרלוק הולמס | The Adventures of Sherlock Holmes | ג'ון קליי וינסנט ספלדינג | בפרק "אגודת אדומי השיער" |
| 1985 |  | Edge of Darkness | טרי שילדס |  |
| 1986 | הפתן השחור II | Blackadder II | לורד פרסי פרסי |  |
| 1987 | הפתן השחור השלישי | Blackadder the Third | טופר/סקרלט פימפרנל | בפרק "Nob and Nobility" |
| 1988 |  | A Very British Coup | פיינס | סדרת טלוויזיה בשלושה חלקים |
| 1989 | הפתן השחור יוצא לקרב | Blackadder Goes Forth | סרן קווין דרלינג |  |
| 1993 | אינדיאנה ג'ונס הצעיר | The Young Indiana Jones Chronicles | פרנץ קפקא |  |
| 1999 | הפתן השחור: אחורה וקדימה | Blackadder: Back and Forth | ארכי-דיאקון דרלינג הדוכס דה דרלן |  |
| 1999 |  | The Vice | מקס וילסון | בפרק "Sons" |
| 2000 |  | The Miracle Maker | בראבאס | דיבוב |
| 2002 |  | Don't Eat the Neighbours | טרפין |  |
| 2002 | משפט ועונש | Trial & Retribution series VI | אריק פאולר |  |
| 2004 | ספוקס | Spooks | אוליבר מייס |  |
| 2004 | מיס מארפל | Agatha Christie's Marple | הכומר לאונרד קלמנט |  |
| 2004 |  | Gunpowder, Treason & Plot | ססיל |  |
| 2006 | קו היופי | The Line of Beauty | ג'רלד פדן | מיני-סדרה |
| 2008 | דוקטור הו | Doctor Who | קילנמן הלפן | בפרק "כוכב האוד" |
| 2009 | הנוכלים | Hustle | השופט אנתוני קנט |  |
| 2009 | המפקח ג'ורג' ג'נטלי | Inspector George Gently | ג'פרי פרשור | בפרק "Gently Through the Mill" |
| 2010 | רציחות במידסומר | Midsomer Murders | יו דאגליש |  |
| 2011 | חוק וסדר: בריטניה | Law & Order: UK | סיימון בנט | בפרק "Haunted" |
| 2011 | 2012 | Twenty Twelve | טוני וורד | פרק אחד |
| 2011 |  | The Body Farm | ריצ'רד וורנר | בפרק "You've Got Visitors" |
| 2011–2012 | תחבולות חדשות | New Tricks | סטיבן פישר |  |
| 2012 | בית קדרות לממכר וכאלה | The Bleak Old Shop of Stuff | הרמסוול גרימסטון |  |
| 2014 |  | Castles in the Sky | צ'רצ'יל |  |
| 2014 | זרה | Outlander | האב ביין |  |
| 2014 |  | The Boy in the Dress | מר הות'ורן |  |
| 2015 | מכת מחץ | Strike Back: Legacy | רובין פוסטר | 2 פרקים |
| 2016 | אוצר לאומי | National Treasure | קארל ג'נקינס | מיני-סדרה |
| 2016 | הודיני ודויל | Houdini & Doyle | הוראס מרינג | 3 פרקים |
| 2016–2017 | משחקי הכס | Game of Thrones | רובט גלובר | סדרת טלוויזיה; 4 פרקים |
| 2017 | פרוצות | Harlots | לורד רפטון | סדרת טלוויזיה; 4 פרקים |
| 2017 | סטרייק | Strike | דניאל צ'ארד | סדרת טלוויזיה |
| 2018 | דרקון לבן | Strangers | ארתור באך | סדרת טלוויזיה |
| 2019–2020 | המשפט של כריסטין קילר | The Trial of Christine Keeler | מרטין רדמיין | סדרת טלוויזיה |
| 2020 | כנופיות לונדון | Gangs of London | מר ג'ייקובס | סדרת טלוויזיה; פרק אחד |
| 2021-הווה | הנחש | The Serpent | פול סימונס | סדרת טלוויזיה |
| 2022 | 10 אחוז | Ten Percent | סיימון גולד | 7 פרקים |
| 2023 | גברת דייוויס | Mrs. Davis | אפרון | 2 פרקים |
| 2024 | יום אחד | One Day | סטיבן מייו | 6 פרקים |
הערות שוליים

↑  http://www.norwichfilmfestival.co.uk/judges
↑  Nicholson, Rebecca (28 באפריל 2022). "Ten Percent review – a perfectly pleasant if pointless remake of Call My Agent!". the Guardian (באנגלית). נבדק ב-2 במאי 2022. {{cite news}}:  (עזרה)
| --- | --- |
בקרת זהויות :  NLI: 987007342490505171  PLWABN: 9810650663905606  BnF: cb142054142 (data)  GND: 134782453  ISNI: 0000 0001 1511 2425  LCCN: no2002096446  MusicBrainz: 06aee05e-3875-46a3-a0ff-074b55d1c214  NKC: xx0049173  SUDOC: 165962518  VIAF: 32208725   WorldCat (עם VIAF): 32208725
טופולב Tu-124

טופולב Tu-124
הטופולב Tu-124 (ברוסית Ту-124; קוד דיווח נאט"ו: Cockpot) היה מטוס נוסעים דו-מנועי לטווח קצר מתוצרת ברית המועצות שנועד להטסת עד 56 נוסעים. היה זה מטוס הנוסעים הראשון בעל מנוע טורבו-מניפה.
פיתוח המטוס

המטוס פותח מהטופולב Tu-104 שנועד לטווחים בינוניים, לפי דרישת איירופלוט למטוס נוסעים אזורי שירש את מקומו של האיליושין Il-14. מבחינה חיצונית המטוס נראה כגרסה מוקטנת של הטופולב Tu-104 ומרחוק קשה להבדיל ביניהם. אולם ה-124 כלל מספר שיפורים, בהם מדפים מחולקים לשניים, מעצור אוויר אמצעי, ספוילרים אוטומטיים, והארכים מקצה שפת הזרימה של הכנף. היה בו גם מצנח עצירה לנחיתות חירום או לנחיתות על משטח נחיתה חלקלק, וגלגלים שנופחו בלחץ נמוך עבור נחיתה על מסלולים שלא הוכשרו. צריכת הדלק שלו הייתה טובה יותר, בשל מנועי הטורבו-מניפה.
תחרות בקומקון

גרמניה המזרחית הציבה מטוס מתחרה למדינות הקומקון בעל ארבעה מנועים בשם באאדה B-152. התכנון המוצע לא היה מוצלח, ואפילו חברת אינטרפלוג רכשה בסופו של דבר את הטופולב Tu-134 במקומו.
טופוגרפיה של הטרור

| --- | --- |
הבניין החדש של קרן הטופוגרפיה של הטרור, 2010
הבניין החדש של קרן הטופוגרפיה של הטרור, 2010
 מידע כללי
 סוג:  מוזיאון פתוח
 כתובת:  קרויצברג 
 מיקום:  פרידריכסהיין-קרויצברג 
 מדינה:  גרמניה 
 הקמה ובנייה
 תקופת הבנייה:  ?–2010
 תאריך פתיחה רשמי:  2010 
 קואורדינטות:  52°30′23″N 13°23′01″E﻿ / ﻿52.5064°N 13.3837°E﻿ / 52.5064; 13.3837
 www.topographie.de
  (למפת ברלין מוגדלת) טופוגרפיה של הטרור(למפת ברלין רגילה) טופוגרפיה של הטרור
 
המוזיאון הפתוח של הטופוגרפיה של הטרור. בצמוד אליו, חלק מחומת ברלין.
שרידי המרתף של המשרד הראשי לביטחון הרייך
 במוזיאון הפתוח של הטופוגרפיה של הטרור
טופוגרפיה של הטרור (בגרמנית: Topographie des Terrors) הוא מוזיאון פתוח הממוקם במרכז ברלין בירת גרמניה. המוזיאון ממוקם ברחוב נידרקירכנר (אנ') (Niederkirchnerstraße) במקום בו עמד בעבר, המשרד הראשי לביטחון הרייך של הגסטפו וה-SS בין השנים 1933–1945, בתקופת השלטון הנאצי.
היסטוריה

המבנה נהרס בהפצצות בעלות הברית בראשית 1945 ושרידי המבנה נהרסו זמן קצר לאחר המלחמה. במקום בו היה ממוקם המבנה, עבר הגבול בין החלק האמריקאי לחלק הסובייטי, ולימים הגבול בין ברלין המזרחית וברלין המערבית - בשל כך עברה במקום חומת ברלין ששרידיה עדיין ניצבים באתר.
בשנת 1987 נערכו חפירות ראשונות באתר, כחלק מחגיגות ה-750 להקמת העיר ברלין, והתגלו המרתפים של הבניין בהם הוחזקו, עונו והוצאו להורג אסירים פוליטיים על ידי הגסטפו וה-SS. החפירות בוצעו בשיתוף פעולה בין היסטוריונים וחוקרים ממזרח וממערב גרמניה, ובעקבות החפירות הוצגה תערוכה אודותיהן ואודות פעילות הארגונים הן בגרמניה המערבית והן בגרמניה המזרחית בשנת 1989.
בשנת 1992, שנתיים לאחר איחוד גרמניה, הוקמה קרן לתחזוקת האתר, ובשנה שלאחר מכן יזמה הקרן תחרות אדריכלים לתכנון והקמת מוזיאון של קבע במקום. תוכניתו של האדריכל פטר צומטור זכתה בתחרות, אולם בשל בעיות מימון הופסקה הקמת המבנה לאחר הקמת שלדו. שלד הבטון של המבנה נהרס בשנת 2004, ותוכנית חדשה הוצעה בשנת 2007.
המוזיאון מתעד את פעולותיהם של הגסטפו ואת ה-SS, וכן מתאר את משפטי נירנברג. המבקרים באתר יכולים בין היתר לשמוע הקלטות מהמשפטים.
בשנים 2008 ו-2009 נבנה במתחם המוזאון הפתוח בנין חדש שהחליף את המיצג הפתוח במיצג סגור. המוזיאון החדש נפתח ב-2010 ובו צילומים והסברים על שלטון הטרור בגרמניה בשנים 1933–1945. הכניסה למוזיאון חפשית.
גלריה

מוזיאון הטופוגרפיה של הטרור
היטלר והימלר
דיכוי מרד גטו ורשה
גזיזת זקן
סגל העובדים הגרמנים באושוויץ חוגגים ונהנים
השפעת מגפת הקורונה על הקהילה הגאה

מגפת הקורונה, שלה השפעות רבות על תחומי החיים במדינות רבות ברחבי העולם, הייתה בעלת השפעה משמעותית וייחודית על הקהילה הגאה בישראל וברחבי העולם.
מאפיינים ייחודיים לקהילה הגאה

מחקרים שונים מצאו כי קיים חשש לפגיעות מיוחדת להידבקות בנגיף הקורונה ולהתמודדות עמו בקרב אוכלוסיית הקהילה הגאה, מסיבות שונות:
מאפיינים ייחודיים לקהילה הגאה > מאפיינים בריאותיים

במהלך תחילת 2020, עם תחילת התפרצות הנגיף, עלה חשש ממספר מחקרים וגורמים כי הקהילה הגאה פגיעה יותר לנגיף בעקבות מאפיינים בריאותיים שונים וייחודיים. למשל, נמצא כי בקרב אוכלוסיית הקהילה הגאה מנהג העישון נפוץ יותר בשיעורים הגבוהים בכ-50% מיתר האוכלוסייה, ובכך עשויים להיות פגיעים יותר לנגיף התוקף את המערכת הנשימתית. בנוסף נמצא כי אוכלוסיית הקהילה הגאה המבוגרת יותר מעשנת בשיעורים גבוהים אף יותר, ועל כן פגיעה כפליים. מחלות שונות הפוגעות במערכת החיסונית, כגון סרטן ו-HIV, שקיימות בשיעורים גבוהים יותר בקרב הקהילה הגאה, עלולות להחמיר את הנזק הנגרם לגוף הנחשף לנגיף.
בקרב האוכלוסייה הטרנסית, חוסר היכולת לגשת למרכזים רפואיים כתוצאה מהחשש להידבק בנגיף או הסבתם למתקני טיפול בו, הוביל לכך שאנשים שטופלו הורמונלית במסגרת תהליך התאמה מגדרית, אשר זקוקים למעקב וטיפול רפואי שוטפים, לא היו מסוגלים לקבל את הטיפול הרלוונטי, מה שהוביל לקשיים פסיכולוגיים ופיזיולוגיים רבים.
ארגוני בריאות רבים הזהירו כי חלק מחברי הקהילה הגאה צפויים להיות "פגיעים במיוחד" להשפעות המגפה בעיקר בגלל אי יכולת הטיפול במחלת ה-HIV בזמן המגפה, וכן כתוצאה מאפליה מטעם שירותי הבריאות באזורם. קיימים גם חששות בנוגע לחוסר תמיכה בחברי הקהילה הגאה, במיוחד בבני נוער חסרי בית וכאלו שחיים בסביבות משפחתיות לא בטוחות. במדינות רבות בהן הטיפול הרפואי מותנה בביטוח רפואי, כגון ארצות הברית, פער זה יכול להשפיע משמעותית על הסיכויים להידבק ולהחלים מהמחלה. במרץ 2020, יותר ממאה ארגונים הפועלים למען זכויות הקהילה הגאה חתמו על מכתב ובו ביקשו מהצוותים הרפואיים בארצות הברית להתייחס לנושא זה. החתומים כללו בין היתר את הליגה ההומו-לסבית נגד השמצה ואת הקמפיין לזכויות אדם.
מאפיינים ייחודיים לקהילה הגאה > מאפיינים חברתיים

עקב השיעור הגבוה יותר של בדידות בקרב אוכלוסיית הלהט"ב בגיל מבוגר (כתוצאה מהשפעות חברתיות בגילאים צעירים יותר, בהם נהוג להתחתן וכתוצאה ממגפת האיידס בשנות ה-80) הקשיים הנלווים לזִקנה, כגון בדידות, מגורים לבד, עריריות וקושי כלכלי נפוצים יותר בקרב הקהילה והתחדדו במהלך המגפה שכפתה על התבודדות לאוכלוסיות מבוגרות.
בקרב חברי הקהילת הלהט"ב קיים חשש גבוה יותר לפנייה לגורמי רווחה ובריאות, אשר במדינות מסוימות, בהם אין זכויות הלהט"ב, עשויים להסגיר את הפונה לרשויות ולהוביל לרדיפה. למשל, כ-44% מהאנשים על הקשת הטרנסית בישראל נמנעים מטיפול רפואי מחשש לטרנסופוביה.
קשיים חברתיים משפחתיים נוספים שהתקיימו לפני פרוץ הנגיף התחדדו עם פריצתו, בעיקר בכך שכפה על חברי הקהילה הגאה להישאר זמן רב בהסגר בביתם, אשר להם לעיתים מערכות יחסים מורכבות עם בני משפחתם הגרעינית, ובכך הקשה על התמודדות של המשפחה גם עם הנגיף וגם עם הנטייה המינית של בן משפחתם. להט"ב שעזבו את בית הוריהם ונאלצו לחזור אליו כתוצאה מהנגיף לא הצליחו לקיים את אורח חייהם כתוצאה מההתפרצות. אלו מקהילת הלהט"ב שהיו בנתק ממשפחתם עקב אפליה ודעות קדומות, מצאו עצמם ללא תמיכה משפחתית וקושי רב להתמודד עם הסגר, הבדידות והקשיים הכלכליים שנגרמו בעקבותיו. על פי מחקר שבוצע על ידי הרשת החברתית Hornet‏, 30% מ-3,500 גברים להט"בים שנשאלו ציינו כי הם לא מרגישים בטוחים פיזית או רגשית בבית האישי שלהם.
מאפיינים ייחודיים לקהילה הגאה > מאפיינים כלכליים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
חברי הקהילה החשופים לאפליה והומופוביה בתעסוקה נקלעו למשבר הכלכלי שנגרם עקב הנגיף עם יכולת פחותה למצוא עבודה חדשה אם פוטרו, או עם רשת ביטחון כלכלית נמוכה יותר כתוצאה מניכור משפחתי.